Omnibus presentes litteras inspecturis magister Michaël, curie Senonensis officialis, in Domino salutem. Noverint universi quod nobilis mulier Ancelina, domina Acrisville, in nostra presentia constituta dedit in perpetuam elemosinam fratribus Pruliaci totam partem suam quam ipsa habebat in salagio Musterolensi et quicquid juris habebat in eo. Actum anno gratie millesimo ducentesimo vicesimo octavo, sabbato ante festum sancti Vincentii.